CELEX: C2004/217/61
Language: lv
Date: 2004-08-28 00:00:00
Title: Lieta T-251/04: Prasība pret Eiropas Kopienu Komisiju, ko Grieķijas Republika iesniedza 2004. gada 22. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/34
            
         Prasība pret Eiropas Kopienu Komisiju, ko Grieķijas Republika iesniedza 2004. gada 22. jūnijā
   (Lieta T-251/04)
   (2004/C 217/61)
   Tiesvedības valoda: grieķu
   Eiropas Kopienu Pirmās instances tiesā 2004. gada 22. jūnijā izskatīšanai ir iesniegta prasība pret Eiropas Kopienu Komisiju, ko cēla Grieķijas Republika, kuru pārstāv Vasileos Kontolaimos un Ioannis Chalkias, kas norādīja adresi Luksemburgā.
   Prasītājas prasījums Pirmās instances tiesai ir šāds:
   
               —
            
            
               atzīt par spēkā neesošu Komisijas 2004. gada 29. aprīļa lēmumu 2004/457/EK (OV L 156, 2004. gada 30. aprīlis).
            
         Pamati un galvenie argumenti
   Pieņemot apstrīdēto lēmumu par grāmatojumu noskaidrošanu saskaņā ar Regulu (EKK) Nr. 729/70 Komisija ir slēgusi Kopienu finansējumu dažādiem Grieķijas Republikas izdevumiem dārzeņu un augļu sektoram, kā arī atklāto noliktavu sektoram, kā rezultātā tie netiek atzīti par pamatotiem Kopienu izdevumiem un ir jāsedz Grieķijas Republikai.
   It īpaši, atsevišķi no šiem izdevumiem attiecas uz publiskajām rīsu noliktavām 1999-2001 saimnieciskajā gadā. Komisija savu lēmumu par neatzīšanu pamato ar noteikta daudzuma rīsu, kas domāti intervencei, piegādes nokavējumu. Grieķijas Republika pamato savu prasību daļā par šiem izdevumiem ar samērīguma principa pārkāpumu, jo Komisija nav atzinusi kravas auto vadītāju streiku par nepārvaramas varas apstākli. Tā norāda uz tiesiskās paļāvības principa pārkāpumu, jo Komisijas struktūrvienība laikā nav izskaidrojusi savu attieksmi pret sniegto ziņojumu par intervences aizkavēšanos nepārvaramas varas apstākļu dēļ. Grieķijas Republika norāda uz nepietiekamu pamatojumu tam, ka tā ir pārkāpusi vadlīnijas VI/5330/97, kas nosaka noteikta tarifa labojumu piemērošanu gadījumā, kad nevar noteikt neregulāro maksājumu patreizējo apjomu.
   Cita izdevumu daļa, kas tika izslēgta no finansējuma, attiecas uz labojumu sakarā ar to, ka netika apmaksāta minimālā cena persiku ražotājiem. Šajā apstrīdētā lēmuma aspektā Grieķijas Republika atzīst, ka tika veikti tiešie maksājumu audzētāju nevis pārstrādātāju organizācijām un norāda uz izņēmuma apstākļiem, kas attaisno šādu rīcību, kas ir saderīga ar kopējās lauksaimniecības politikas un kopējās tirgus organizācijas mērķi, pie tam apgalvojot, ka netika nodarīti zaudējumi. Grieķijas Republika papildus norāda, ka ir kļūdaini aprēķināts labojuma līmenis.
   Attiecībā uz 2 % labojumu sakarā ar palīdzības programmu trūcīgākajām personām, Grieķijas Republika norāda uz Regulas Nr. 3149/92 (1) 1., 2. un 9. pantu kļūdainu interpretāciju, kļūdaini novērtētiem apstākļiem un nepietiekamu pamatojumu.
   Attiecībā uz izdarīto labojumu sakarā ar augļu un dārzeņu trīs gadu restrukturizācijas programmu Grieķija norāda uz Regulas Nr. 3816/92 (2) 2. panta kļūdainu interpretāciju, kļūdaini novērtētiem apstākļiem tādā nozīmē, ka bija jāapmaksā trīs gadu laikā paveiktie pasākumi nevis iegūtais galarezultāts, tāpat kā bija jāfinansē restrukturizācijas plāns, kas tika realizēts sešus mēnešus pēc trīs gadu perioda beigām, par ko tika samaksāts 2000. gada pirmajā pusgadā.
   Visbeidzot Grieķijas Republika atsaucas uz vispārējo pamatu, lai atzītu par spēkā neesošu apstrīdēto lēmumu pilnībā, norādot, ka Komisijai šajā laikā saskaņā ar Regulas 1258/99 7. panta 4. punkta noteikumiem, kas ir saistīti ar Regulas Nr. 1663/95 (3) 8. pantu, nav bijušas pilnvaras uzspiest labojumus minētajos laika posmos. Šīs Regulas prasa, piemērojot labojumus, lai izdevumu novērtējuma korekcijas tiktu izklāstītas paziņojumā saskaņā ar Regulas Nr. 1663/95 (4) 8. pantu, ievērojot 24 mēnešu laika periodu pirms paziņojuma pieņemšanas.
   
      (1)  Komisijas 1992. gada 29. oktobra Regula (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā (OV L 313, 30.10.1992., 50. lpp.)
   
      (2)  Padomes 1992. gada 28. decembra Regula (EEK) Nr. 3816/92, ar ko augļu un dārzeņu nozarē paredz atcelt kompensēšanas mehānismu tirdzniecībā starp Spāniju un pārējām dalībvalstīm, kā arī paredz saistītus pasākumus (OV L 387, 31.12.1992., 10. lpp.)
   
      (3)  Padomes 1999. gada 17. maija Regula (EK) Nr. 1258/99 par kopējās lauksaimniecības politikas finansēšanu (OV L 160, 26.06.1999., 103. lpp.)
   
      (4)  Komisijas 1995. gada 7. jūlija Regula (EK) Nr. 1663/95, ar ko nosaka sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru (OV L 158, 08.07.1995., 6. lpp.)